དོན་གནད་གལ་ཆེ་གཉིས་པ་དེ་ཚང་མས་མཁྱེན་གསལ་ལྟར་ལྷག་དཀར་གྱི་ལས་འགུལ་དེ་ཡིན།ལྷག་དཀར་གྱི་ལས་འགུལ་དེ་ནི་བོད་ནང་གི་མི་མང་གི་མ་སྐུལ་དྭང་བླངས་ཀྱི་ལས་འགུལ་ཞིག་ཡིན།འདི་ནི་མི་རིགས་ཤིག་གིས་རང་གི་རིགས་གཞུང་དང་སྐད་ཡིགདེའི་གཟི་བརྫིད་ལོངས་སུ་སྤྱོད་རྒྱུའི་ལས་འགུལ་ཞིག་ཡིན།འདི་ནི་འཚེ་བ་མེད་པའི་ལས་འགུལ་ཞིག་དང་།རྒྱ་གཞུང་གིས་བོད་མི་རྩ་མེད་བཟོ་རྒྱུའི་སྡུག་རྩུབ་གྱི་འཆར་ནག་དེ་ལ་མོས་མཐུན་མེད་པའི་རྣམ་འགྱུར་ཞིག་ཀྱང་ཡིན།༢༠༠༨ནས་འགོ་བཙུགས་ནས་ལྷག་དཀར་ལས་འགུལ་དེ་བོད་དང་བཙན་བྱོལ་སྤྱི་ཚོགས་ཁག་ལ་སྲུང་རྩིས་དོན་མཚུངས་ཡག་པོ་བྱས་ཡོད།ཚང་མས་ད་རུང་ཡིན་ནའང་མུ་མཐུད་འབད་རྩོན་ལྷག་བློ་སྐྱེད་དེ་སྲུང་རྩིས་གནང་གལ་ཆེ།དེ་མི་མང་ཉུང་གི་སྐད་ཆ་མ་ཡིན་པར།ཡུན་རིང་རྒྱུན་སྐྱོང་མུ་མཐུད་བྱེད་དགོས་པ་ནི་ཤིན་ཏུ་ནས་གལ་ཆེ་ཡིན་གསུངས།